
שלום רב,


הנדון: פנייתך לפי חוק חופש המידע לקבלת מידע אודות נפילות קשישים בבתי חולים


במענה לפנייתך בדקנו האם המידע המבוקש מצוי ברשות משרד הבריאות מול האגפים הרלוונטיים: 

1. בהתאם למענה שקיבלנו מאגף הגריאטריה של המשרד – אין בידי האגף המידע המבוקש. 

2. בהתאם למענה שקיבלנו מהמערך לבטיחות הטיפול – קיים חוזר של משרד הבריאות הקובע רשימה של אירועים שמחוייבי דיווח למשרד הבריאות, שבהם עשויים להיכלל גם נפילות של קשישים בבתי חולים בנסיבות מסוימות. יחד עם זאת, לא כל אירוע של נפילה כאמור מחוייב בדיווח, כך שככל שקיימים דיווחים בידי משרד הבריאות - מדובר במידע חלקי בלבד, שאיתורו מחייב בחינה פרטנית של מספר רב של דיווחים כדי לבחון אם הם עונים לבקשתך; אך מעל כל זאת, גם אם היה קיים דיווח מלא כאמור – המידע המצוי ביחידה זו חסוי בהתאם להוראות סעיף 22 לחוק זכויות החולה (היחידה פועלת כוועדת בקרה ואיכות מטעם משרד הבריאות). 

3. ייתכן כי מידע רלוונטי מצוי בידי בתי החולים עצמם, כאשר אל בתי החולים הממשלתיים ניתן לפנות בהתאם לחוק חופש המידע. 



בכבוד רב,


ענת אילוז, עו"ד

